b'\n_START_ARTICLE_\nTerminologija\n_START_PARAGRAPH_\nTerminologija ali izrazoslovje lahko ozna\xc4\x8duje strokovno ali specializirano izrazje dolo\xc4\x8denega podro\xc4\x8dja ali besedila, lahko pa se nana\xc5\xa1a na terminolo\xc5\xa1ko vedo kot vejo jezikoslovja, ki se ukvarja s strokovnimi izrazi. Terminolo\xc5\xa1ka veda se ukvarja s termini kot poimenovanji za specializirane pojme dolo\xc4\x8denega strokovnega podro\xc4\x8dja. Inventar jezikovnih poimenovanj pojmov neke stroke imenujemo tudi terminologija, na primer geolo\xc5\xa1ka, medicinska, planinska terminologija. O tem, kaj v dolo\xc4\x8denem besedilu razumemo kot termin, najve\xc4\x8d povedo zna\xc4\x8dilnosti besedila in okoli\xc5\xa1\xc4\x8dine njegovega nastanka, seveda pa tudi neposredno besedilno okolje izraza.'